Diari Oficial de la Generalitat Valenciana


Sumari del DOGV 9904, del 30-07-2024 (2024/7773)

DECRET 81/2024, de 12 de juliol, del Consell, pel qual establix l’estructura orgànica bàsica de la Presidència i de les conselleries de la Generalitat.
-------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2024/07/12/81**

### Versions

 05/08/2024 - Actualitat  Text inicial: 12/07/2024 - 21/10/2024 

### Dades del document

Número de DOGV
:   9904

Data del DOGV
:   30-07-2024

Secció del DOGV
:   I. DISPOSICIONS GENERALS

Número del document
:   2024/7773

CVE
:   HSKR-E-8095-6893

Data del document
:   12-07-2024

Organisme emissor
:   Presidència de la Generalitat

Tipus de document
:   Decret

Correcció d'errades

Anàlisi jurídica

 Descriptors 

:   * legislació
    * competència administrativa
    * reglament intern
    * administració regional
    * organització administrativa

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

*Versió vigent: 05.08.2024*

*Decret 81/2024, de 12 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat.* **1**

PREÀMBUL

El Decret 17/2024, de 12 de juliol, del president de la Generalitat, ha determinat les conselleries en què s'organitza l'Administració de la Generalitat. Esta norma organitzativa ha sigut completada, quant a les secretaries autonòmiques, pel Decret 19/2024, de 12 de juliol, del president de la Generalitat, pel qual es determinen les secretaries autonòmiques de l'Administració del Consell. En conseqüència, cal adaptar l'estructura orgànica bàsica de la Presidència i de les conselleries, a les disposicions mencionades.

En virtut d'això, i fent ús de les atribucions conferides en l'article 64 de la Llei 5/1983, de 30 de desembre, del Consell, a proposta del president de la Generalitat, i amb la deliberació prèvia del Consell en la reunió del dia 12 de juliol de 2024,

DECRETE

TÍTOL I

Estructura i competències dels òrgans superiors i directius de la Presidència de la Generalitat

CAPÍTOL I

Organització general de la Presidència

*Article 1. Competències del president de la Generalitat*

1. Al president de la Generalitat, com al més alt representant de la Comunitat Valenciana, li corresponen les funcions establides en l'article 10 de la Llei 5/1983, de 30 de desembre, del Consell.

2. El president de la Generalitat, en la seua condició de representant ordinari de l'Estat en la Comunitat Valenciana, promulga, en nom del rei, les lleis de la Generalitat.

3. El president de la Generalitat, com a president del Consell, dirigix i coordina les accions de govern, sense perjuí de les atribucions i responsabilitats de les persones titulars de cada conselleria.

4. El president de la Generalitat és l'òrgan jeràrquic superior del departament i exercix totes les atribucions conferides per la Llei del Consell, i les que establix l'article 2 del Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries, i les seues atribucions, i qualsevol altra que li atorgue l'ordenament jurídic en l'àmbit competencial mencionat.

*Article 2. Organització de la Presidència de la Generalitat*

1. Davall la direcció superior del president, la Presidència s'estructura en tres nivells: nivell superior i nivell directiu, de conformitat amb el que es disposa en el present decret, i nivell administratiu.

2. El nivell administratiu de la Presidència de la Generalitat està constituït per totes les unitats dependents directament dels òrgans superiors i del nivell directiu. Per mitjà d'un decret del president de la Generalitat es desplegarà, de conformitat amb el que dispose el reglament orgànic i funcional de la Presidència, el nivell administratiu, amb els informes previs favorables dels òrgans competents en matèria d'hisenda i de funció pública.

CAPÍTOL II

Òrgans superiors i directius de la Presidència

Secció primera

Estructura dels òrgans superiors i directius

*Article 3. Estructura dels òrgans superiors i directius*

Davall l'autoritat del president, la Presidència de la Generalitat està integrada pels òrgans superiors i centres directius següents:

a) Secretaria Autonòmica de Relacions Institucionals i Transparència

b) Secretaria Autonòmica del Gabinet del President i Comunicació

c) Secretaria Autonòmica de Presidència

d) Secretaria Autonòmica de Representació davant de la Unió Europea i les Comunitats Autònomes

e) Advocat o Advocada General de la Generalitat

f) Subsecretaria

g) Direcció General de Relacions amb les Corts

h) Direcció General de Transparència i Participació

i) Direcció General d'Organització, Coordinació i Relacions Institucionals

j) Direcció General de l'Oficina de Premsa de la Presidència

k) Delegació del Consell a Alacant, amb rang de direcció general

l) Delegació del Consell a Castelló, amb rang de direcció general

m) Direcció General d'Esport

n) Direcció General de la Secretaria del Gabinet del President

o) Direcció General de Comunicació i Promoció Institucional

p) Direcció General de Projectes Estratègics

q) Direcció General de Coordinació de l'Acció del Govern

r) Direcció General d'Administració Local

s) Direcció General de Simplificació Administrativa

t) Direcció General de Representació davant de la Unió Europea i les Comunitat Autònomes

u) Direcció General de l'Advocacia General

Secció segona

Secretaria Autonòmica de Relacions Institucionals i Transparència

*Article 4. Secretaria Autonòmica de Relacions Institucionals i Transparència*

1. La Secretaria Autonòmica de Relacions Institucionals i Transparència és l'òrgan que exercix les funcions establides en l'article 68 de la Llei 5/1983, de 30 de desembre, del Consell, en matèria de relacions amb les Corts i amb les altres institucions de la Generalitat; direcció del protocol dels actes de caràcter representatiu; direcció de l'Oficina de Premsa de la Presidència de la Generalitat; ordenació i tramitació dels procediments relacionats amb la promoció institucional; participació ciutadana; transparència de l'activitat pública i bon govern; coordinació de les delegacions del Consell,  i esport, pilota valenciana, gestió de les infraestructures esportives, i ajudes i subvencions de l'àmbit esportiu.

2. De la Secretaria Autonòmica de Relacions Institucionals i Transparència depenen els centres directius següents:

a) Direcció General de Relacions amb Les Corts

b) Direcció General de Transparència i Participació

c) Direcció General d'Organització, Coordinació i Relacions Institucionals

d) Direcció General de l'Oficina de Premsa de la Presidència

e) Delegació del Consell a Alacant, amb rang de direcció general

f) Delegació del Consell a Castelló, amb rang de direcció general

g) Direcció General d'Esport

*Article 5. Direcció General de Relacions amb Les Corts*

La Direcció General de Relacions amb Les Corts exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, respecte de les relacions amb les Corts, el Diari Oficial de la Generalitat Valenciana, les publicacions de la Generalitat, el Registre d'Òrgans Col·legiats i el Registre de Convenis de la Generalitat.

*Article 6. Direcció General de Transparència i Participació*

La Direcció General de Transparència i Participació exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic en matèria de potenciació i coordinació de les polítiques del Consell en matèria de transparència en l'activitat pública i participació ciutadana; supervisió, coordinació i promoció de la formació i l'avaluació dels mecanismes de participació i transparència; suport als valencians residents en l'exterior, les cases regionals i les federacions d'associacions d'altres comunitats autònomes en la Comunitat Valenciana, i el Registre i l'Oficina de Control de Conflictes d'Interessos.

*Article 7. Direcció General d'Organització, Coordinació i Relacions Institucionals*

La Direcció General d'Organització, Coordinació i Relacions Institucionals exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'organització, protocol, desenrotllament dels actes del president i coordinació de les conselleries que participen en estos, i relacions institucionals.

*Article 8. Direcció General de l'Oficina de Premsa de la  Presidència*

La Direcció General de l'Oficina de Premsa de la Presidència exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'elaboració, gestió i tramitació de l'actualitat informativa del president de la Generalitat. De la mateixa manera, li competix la direcció del personal que exercisca les seues funcions en llocs de treball de l'Agrupació de Llocs de comunicació i relacions informatives.

*Article 9. Delegacions del Consell a Alacant i Castelló*

1. A la Delegació del Consell a Alacant, amb rang de direcció general, li correspon executar la política del Consell, i impulsar i coordinar l'activitat de l'Administració de la Generalitat en la província d'Alacant.

2. A la Delegació del Consell a Castelló, amb rang de direcció general, li correspon executar la política del Consell, i impulsar i coordinar l'activitat de l'Administració de la Generalitat en la província de Castelló.

*Article 10. Direcció General d'Esport*

La Direcció General d'Esport exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de foment i promoció de l'activitat esportiva, dinamització de la pràctica esportiva ciutadana, relació i col·laboració amb les entitats i organismes esportius, cooperació amb entitats privades que fomenten l'esport, i, especialment, per la seua singularitat, les vinculades a la pilota valenciana, i coordinació dels esdeveniments de caràcter esportiu organitzats per la Generalitat.

Secció tercera

Secretaria Autonòmica del Gabinet del President i Comunicació

*Article 11. Secretaria Autonòmica del Gabinet del President i Comunicació*

1. La Secretaria Autonòmica del Gabinet del President i Comunicació exercix les funcions establides en l'article 68 de la Llei 5/1983, de 30 de desembre, del Consell, en matèria de programació i desenrotllament dels actes del president de la Generalitat; coordinació de l'agenda institucional del president, i de la de les persones integrants del Consell i dels alts càrrecs de l'Administració de la Generalitat; promoció i imatge institucional de la Generalitat; política informativa; comunicació institucional de la Generalitat i relació amb els mitjans de comunicació; suport per a l'anàlisi de les polítiques del Consell; inici i determinació dels continguts dels expedients en matèria de promoció institucional, i la gestió dels projectes estratègics per a la Comunitat Valenciana.

2. Dependrà orgànicament i funcionalment d'esta secretaria autonòmica el personal que exercisca les seues funcions en llocs de treball de l'Agrupació de Llocs de comunicació i relacions informatives, sense perjuí de l'òrgan administratiu on presten els seus servicis, segons les necessitats d'estos. A més, a la Secretaria Autonòmica del Gabinet del President i Comunicació li competix la superior coordinació dels departaments amb funcions de comunicació i relacions informatives de les entitats del sector públic autonòmic.

3. De la Secretaria Autonòmica del Gabinet del President i Comunicació depenen els centres directius següents:

a) Direcció General de la Secretaria del Gabinet del President

b) Direcció General de Comunicació i Promoció Institucional

c) Direcció General de Projectes Estratègics

*Article 12. Direcció General de la Secretaria del Gabinet del President*

La Direcció General de la Secretaria del Gabinet del President exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, respecte al suport per a l'anàlisi de les polítiques del Consell i a la coordinació de la Secretaria del Gabinet del President.

*Article 13. Direcció General de Comunicació i Promoció Institucional*

La Direcció General de Comunicació i Promoció Institucional exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de política informativa i comunicació institucional de la Generalitat, relació amb els mitjans de comunicació social, seguiment del contracte programa de la Corporació Valenciana de Mitjans de Comunicació, en el marc de la Comissió Mixta de Seguiment i Control, o, quan corresponga, del contracte programa de la Corporació Audiovisual de la Comunitat Valenciana, SA, a través dels mecanismes que s'establisquen en el seu reglament, i inici i determinació dels continguts dels expedients en matèria de promoció institucional.

*Article 14. Direcció General de Projectes Estratègics*

La Direcció General de Projectes Estratègics exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de coordinació i seguiment dels projectes estratègics per a la Comunitat Valenciana, així com la pertinença a les comissions de treball i seguiment que es puguen realitzar per a la seua tramitació.

Secció quarta

Secretaria Autonòmica de Presidència i òrgans directius dependents

*Article 15. Secretaria Autonòmica de Presidència i òrgans directius dependents*

1. La Secretaria Autonòmica de Presidència és l'òrgan que exercix les funcions establides en l'article 68 de la Llei 5/1983, de 30 de desembre, del Consell, en matèria d'assessorament al president i impuls de l'acció política i interdepartamental del Consell; coordinació general de la seua política legislativa; coordinació de les secretaries autonòmiques i de les subsecretaries, especialment pel que fa a aquelles actuacions que hagen de sotmetre's a l'aprovació del Consell; coordinació de la secretaria i el càrrec de portaveu del Consell, administració local i lluita contra la despoblació; relacions amb l'Estat; coordinació de l'acció davant de la Unió Europea i de l'acció exterior i davant de les comunitats autònomes; simplificació administrativa; qualitat dels servicis públics i qualssevol altres funcions que li atribuïsca la legislació vigent o se li assignen reglamentàriament.

2. De la Secretaria Autonòmica de Presidència depenen els centres directius següents:

a) Direcció General de Coordinació de l'Acció del Govern

b) Direcció General d'Administració Local

c) Direcció General de Simplificació Administrativa

*Article 16. Direcció General de Coordinació de l'Acció del Govern*

La Direcció General de Coordinació de l'Acció del Govern exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, per al suport a la Presidència, l'establiment de les directrius generals de l'acció del Consell, la coordinació de la secretaria i el càrrec de portaveu del Consell, sense perjuí de les competències que corresponen a les persones titulars de la Secretaria i el càrrec de portaveu del Consell, la coordinació del programa legislatiu del Consell i la coordinació de l'execució dels acords del Consell, la direcció i coordinació de les relacions del Consell amb l'Administració General de l'Estat i la coordinació davant de la Unió Europea i de l'acció exterior i davant de les comunitats autònomes; assumix la Delegació de la Comunitat Valenciana a Madrid, en la qual prestarà el suport necessari a les persones membres del Consell i al personal de l'administració de la Generalitat per a desplegar allí les seues funcions.

*Article 17. Direcció General d'Administració Local*

La Direcció General d'Administració Local exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, relatives a l'estudi, informe i resolució dels assumptes referits al règim jurídic, personal, organització, béns i servicis de les entitats locals i de l'organització territorial, i també la tutela financera de les entitats locals i les polítiques en matèria de lluita contra la despoblació.

*Article 18. Direcció General de Simplificació Administrativa*

La Direcció General de Simplificació Administrativa exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, relatives a l'estudi, optimització i impuls organitzatiu i legislatiu de les qüestions relatives a la simplificació de les tasques administratives i el desplegament i impuls de les aplicacions que milloren els processos interns de l'administració pública i la qualitat dels servicis públics.

Secció quinta

Secretaria Autonòmica de Representació davant de la Unió Europea i les Comunitats Autònomes

*Article 19. Secretaria Autonòmica de Representació davant de la Unió Europea i les Comunitats Autònomes*

1. La Secretaria Autonòmica de Representació davant de la Unió Europea i les Comunitats Autònomes és l'òrgan que exercix les funcions establides en l'article 68 de la Llei 5/1983, de 30 de desembre, del Consell, en matèria de representació davant de la Unió Europea i les comunitats autònomes i la gestió de l'acció davant de la Unió Europea i la gestió de l'acció exterior i davant de les comunitats autònomes, i qualsevol altres funcions que li atribuïsca la legislació vigent o se li assignen reglamentàriament.

2. De la Secretaria Autonòmica de Representació davant de la Unió Europea i les Comunitats Autònomes depén la Direcció General de Representació davant de la Unió Europea i les Comunitats Autònomes.

*Article 20. Direcció General de Representació davant de la Unió Europea i les Comunitats Autònomes.*

1. La Direcció General de Representació davant de la Unió Europea i les Comunitats Autònomes exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, relatives a la representació de les relacions del Consell amb els organismes de la Unió Europea i organitzacions interregionals i internacionals, i la representació de les relacions del Consell amb les altres comunitats autònomes, i la gestió de l'acció davant de la Unió Europea i la gestió de l'acció exterior i davant de les comunitats autònomes.

2. La Direcció General de Representació davant de la Unió Europea i les Comunitats Autònomes assumix les funcions de la Delegació de la Comunitat Valenciana a Brussel·les, així com la direcció del personal de l'Oficina de la Comunitat Valenciana a Brussel·les, per a la representació, defensa i promoció dels interessos multisectorials de la Comunitat Valenciana davant de les institucions i òrgans de la Unió Europea. A este efecte prestarà el suport necessari als membres del Consell i al personal de l'Administració de la Generalitat per a desplegar allí les seues funcions.

Secció sexta

Advocacia General de la Generalitat

*Article 21. Advocacia General de la Generalitat i òrgan directiu dependent*

1. Correspon a l'Advocacia General de la Generalitat, davall la superior direcció de l'advocat o advocada general de la Generalitat, la prestació de l'assistència jurídica regulada en la Llei 10/2005, de 9 de desembre, de la Generalitat, d'assistència jurídica a la Generalitat. El seu titular tindrà rang de secretari autonòmic o secretària autonòmica.

2. De l'Advocacia General depén la Direcció General de l'Advocacia General.

*Article 22. Direcció General de l'Advocacia General*

La Direcció General de l'Advocacia General assumix les funcions d'assistència jurídica en la seua doble funció d'assessorar en dret l'Administració i representar-la i defensar-la davant dels òrgans jurisdiccionals, d'acord amb el que s'establix en la Llei 10/2005, de 9 de desembre, de la Generalitat.

Secció sèptima

Subsecretaria

*Article 23. Subsecretaria*

La Subsecretaria assumix les funcions establides en l'article 69 de la Llei 5/1983, de 30 de desembre, del Consell, així com la tramitació dels procediments de responsabilitat patrimonial i l'exercici de la potestat disciplinària respecte del personal adscrit a la Presidència, excepte en el cas que la sanció proposada siga la de separació del servici.

TÍTOL II

Estructura i competències dels òrgans superiors i directius de la Vicepresidència

i Conselleria de Servicis Socials, Igualtat i Vivenda

CAPÍTOL I

Organització general de la Vicepresidència i Conselleria de Servicis Socials, Igualtat i Vivenda

*Article 24. Competències de la Vicepresidència i Conselleria de Servicis Socials, Igualtat i Vivenda*

1. La persona titular de la Vicepresidència i Conselleria de Servicis Socials, Igualtat i Vivenda, en la condició de titular de la Vicepresidència, s'encarregarà dels assumptes que el president de la Generalitat li encomane que formen part de les matèries de la competència d'este. En la condició de titular de la Vicepresidència, assumix les funcions de la presidència del Consell en cas de vacant o en absència del seu titular.

2. La persona titular de la Vicepresidència i Conselleria de Servicis Socials, Igualtat i Vivenda exercix de secretària del Consell.

3. La persona titular de la Vicepresidència i Conselleria de Servicis Socials, Igualtat i Vivenda és l'òrgan jeràrquic superior del departament i exercix totes les atribucions conferides per la Llei del Consell en l'àmbit de les competències que establix l'article 3 del Decret 17/2024, de 12 de juliol, del president de la Generalitat, pel qual es determinen el nombre i denominació de les conselleries i les seues atribucions, i qualsevol altra que li atorgue l'ordenament jurídic en l'àmbit competencial mencionat.

*Article 25. Organització de la Vicepresidència i Conselleria de Servicis Socials, Igualtat i Vivenda*

1. La Vicepresidència i Conselleria de Servicis Socials, Igualtat i Vivenda s'estructura en tres nivells, tots subjectes a la direcció superior de la persona titular de la Conselleria: nivell superior i nivell directiu, de conformitat amb el que disposa el present decret, i nivell administratiu.

2. El nivell administratiu de la Vicepresidència i Conselleria de Servicis Socials, Igualtat i Vivenda està constituït per totes les unitats dependents directament dels òrgans superiors i del nivell directiu. Per mitjà d'una orde de la Conselleria es desplegarà, de conformitat amb el que dispose el Reglament orgànic i funcional de la Vicepresidència i Conselleria de Servicis Socials, Igualtat i Vivenda, el nivell administratiu, amb els informes previs favorables dels òrgans competents en matèria d'hisenda i de funció pública.

CAPÍTOL II

Òrgans superiors i directius de la Vicepresidència i Conselleria de Servicis Socials, Igualtat i Vivenda

Secció primera

Estructura dels òrgans superiors i directius de la Vicepresidència

i Conselleria de Servicis Socials, Igualtat i Vivenda

*Article 26. Estructura dels òrgans superiors i directius*

1. Davall l'autoritat de la persona titular de la Vicepresidència i Conselleria de Servicis Socials, Igualtat i Vivenda, esta conselleria està integrada pels òrgans superiors i centres directius següents:

a) Secretaria Autonòmica d'Igualtat i Diversitat.

b) Secretaria Autonòmica de Família i Servicis Socials.

c) Secretaria Autonòmica del Sistema Sociosanitari

d) Secretaria Autonòmica de Vivenda

e) Subsecretaria

f) Direcció General de Coordinació de la Vicepresidència

g) Direcció General d'Igualtat i de l'Institut de les Dones

h) Direcció General de Diversitat

i) Comissionat o Comissionada per a la Lluita contra la Violència sobre la Dona

j) Direcció General de Dependència i de les Persones Majors

k) Direcció General d'Inclusió i Cooperació al Desenrotllament

l) Direcció General de Família, Infància i Adolescència, i Repte Demogràfic

m) Direcció General de les Persones amb Discapacitat

n) Direcció General d'Infraestructures Sociosanitàries

o) Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Servicis Socials

p) Direcció General de Vivenda.

2. Directament dependent de la persona titular de la Vicepresidència i Conselleria de Servicis Socials, Igualtat i Vivenda, la Direcció General de Coordinació de la Vicepresidència és l'òrgan de suport d'esta Vicepresidència, que exercix les funcions de coordinació en les matèries que el president de la Generalitat encomane o delegue a la persona titular de la Vicepresidència, de conformitat amb el que preveu l'article 15.1 de la Llei 5/1983, de 30 de desembre, del Consell, i en totes les que li encarregue a la persona titular de la Vicepresidència i Conselleria de Servicis Socials, Igualtat i Vivenda en el seu àmbit competencial. Així mateix, és l'òrgan de coordinació amb la Presidència en matèria de secretariat del Consell.

Secció segona

Secretaria Autonòmica d'Igualtat i Diversitat

*Article 27. Secretaria Autonòmica d'Igualtat i Diversitat*

1. La Secretaria Autonòmica d'Igualtat i Diversitat exercix les funcions atribuïdes per l'article 68 de la Llei 5/1983, de 30 de desembre, del Consell, en matèria de direcció, coordinació i implementació de les polítiques d'igualtat entre dones i hòmens, reconeixement dels drets de les dones, lluita contra la violència sobre la dona, reconeixement de la diversitat ètnica i cultural, i diversitat sexual, igualtat de tracte i no discriminació.

2. De la Secretaria Autonòmica d'Igualtat i Diversitat depenen els centres directius següents:

a) Direcció General d'Igualtat i de l'Institut de les Dones.

b) Direcció General de Diversitat.

c) Comissionat o Comissionada per a la Lluita contra la Violència sobre la Dona.

*Article 28. Direcció General d'Igualtat i de l'Institut de les Dones*

La Direcció General d'Igualtat i de l'Institut de les Dones exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de promoció de la igualtat entre dones i hòmens, i reconeixement dels drets de les dones.

*Article 29. Direcció General de Diversitat*

La Direcció General de Diversitat exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de polítiques de drets i reconeixement de la diversitat ètnica i cultural, diversitat sexual, i igualtat de tracte, no discriminació i prevenció dels delictes d'odi.

*Article 30. Comissionat o Comissionada per a la Lluita contra la Violència sobre la Dona*

El Comissionat o Comissionada per a la Lluita contra la Violència sobre la Dona, amb rang de direcció general, exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de prevenció i atenció integral a les dones víctimes de violència i als seus fills i filles.

Secció tercera

Secretaria Autonòmica de Família i Servicis Socials

*Article 31. Secretaria Autonòmica de Família i Servicis Socials*

1. La Secretaria Autonòmica de Família i Servicis Socials exercix les funcions atribuïdes per l'article 68 de la Llei 5/1983, de 30 de desembre, del Consell, en matèria de política integral en benefici de la família, la infància i la joventut; polítiques de protecció, promoció i participació dels xiquets, xiquetes i adolescents; repte demogràfic; atenció primària del sistema de servicis socials; coordinació sociosanitària, servici d'atenció a les persones en situació de dependència i promoció de l'autonomia personal; programes d'atenció, foment de l'autonomia personal i reconeixement de drets a les persones amb discapacitat; promoció de l'envelliment actiu i prevenció de la soledat no escollida; atenció, protecció i reconeixement de drets a les persones majors i política residencial, i cooperació al desenrotllament, promoció i defensa dels drets humans i acció humanitària.

2. De la Secretaria Autonòmica de Família i Servicis Socials depenen els centres directius següents:

a) Direcció General de Dependència i de les Persones Majors.

b) Direcció General d'Inclusió i Cooperació al Desenrotllament.

c) Direcció General de Família, Infància i Adolescència, i Repte Demogràfic.

d) Direcció General de les Persones amb Discapacitat.

*Article 32. Direcció General de Dependència i de les Persones Majors*

La Direcció General de Dependència i de les Persones Majors exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'atenció primària bàsica i específica social, atenció a la dependència i promoció de l'autonomia personal, promoció de l'envelliment actiu i prevenció de la soledat no escollida, atenció social a persones majors, atenció residencial i reconeixement dels seus drets.

*Article 33. Direcció General d'Inclusió i Cooperació al Desenrotllament*

La Direcció General d'Inclusió i Cooperació al Desenrotllament exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de voluntariat, deserotllament i gestió de la renda valenciana d'inclusió i altres prestacions socials i itineraris d'inclusió social, i gestió dels programes d'acció social de l'IRPF, cooperació al desenrotllament, promoció i defensa dels drets humans i acció humanitària.

*Article 34. Direcció General de Família, Infància i Adolescència, i Repte Demogràfic*

La Direcció General de Família, Infància i Adolescència, i Repte Demogràfic exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de política integral en benefici de la família, la infància i la joventut; repte demogràfic; polítiques de protecció, promoció i participació dels xiquets, xiquetes i adolescents; mesures de protecció i responsabilitat penal establides per la legislació vigent en matèria d'infància i adolescència, i adopcions que siguen competència de la Generalitat.

*Article 35. Direcció General de les Persones amb Discapacitat*

La Direcció General de les Persones amb Discapacitat exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'atenció a les persones amb discapacitat i la promoció de la seua autonomia personal, l'atenció residencial i el reconeixement dels seus drets.

Secció quarta

Secretaria Autonòmica del Sistema Sociosanitari

*Article 36. Secretaria Autonòmica del Sistema Sociosanitari*

1. La Secretaria Autonòmica del Sistema Sociosanitari exercix les funcions atribuïdes per l'article 68 de la Llei 5/1983, de 30 de desembre, del Consell, en matèria d'impuls de polítiques de planificació estratègica, formació i qualificació professional, avaluació de polítiques públiques i de qualitat en matèria de servicis socials, així com la coordinació del mapa de servicis socials, d'infraestructures i gestió del sistema.

2. De la Secretaria Autonòmica del Sistema Sociosanitari depenen els centres directius següents:

a) Direcció General d'Infraestructures Sociosanitàries

b) Direcció General de Gestió del Sistema Sociosanitari i de l'Institut Valencià de Formació, Investigació i Qualitat dels Servicis Socials.

*Article 37. Direcció General d'Infraestructures Sociosanitàries*

La Direcció General d'Infraestructures Sociosanitàries exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de planificació i coordinació de les infraestructures i centres del sistema públic de servicis socials, així com la coordinació i supervisió de l'Institut Valencià d'Atenció Social i Sanitària.

*Article 38. Direcció General del Sistema Sociosanitari i de l'Institut Valencià de Formació, Investigació i Qualitat dels Servicis Socials.*

La Direcció General del Sistema Sociosanitari i de l'Institut Valencià de Formació, Investigació i Qualitat dels Servicis Socials exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de gestió i organització del sistema sociosanitari, especialment del contracte programa municipal i la implementació de l'acció concertada.

Així mateix, exercix les funcions establides en l'article 125 de la Llei 3/2019, de 18 de febrer, de la Generalitat, de servicis socials inclusius de la Comunitat Valenciana.

Secció quinta

Secretaria Autonòmica de Vivenda

*Article 39. Secretaria Autonòmica de Vivenda i òrgans directius dependents*

1. La Secretaria Autonòmica de Vivenda exercix les funcions que se li atribuïxen en l'article 68 de la Llei 5/1983, de 30 de desembre, del Consell, en matèria de vivenda i la seua funció social; regeneració urbana; patrimoni públic de la vivenda; atenció de les necessitats de vivenda de les persones més desfavorides; disseny i execució de plans d'ajudes a l'accés a la vivenda i promoció de vivendes socials; qualitat en l'edificació, amb especial atenció a la implantació de models de construcció sostenible, accessible i energèticament eficient i ecològica.

2. De la Secretaria Autonòmica de Vivenda depén la Direcció General de Vivenda.

*Article 40. Direcció General de Vivenda*

La Direcció General de Vivenda exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'estudi i anàlisi de la situació de la vivenda en la Comunitat Valenciana i de les necessitats dels sectors més desfavorits; elaboració de plans d'ajudes a l'accés a la vivenda i de promoció de vivendes socials; gestió, ampliació i millora del parc públic de vivenda de la Generalitat; projectes i actuacions de regeneració urbana; promoció de sòl per a l'edificació de vivendes i actuacions urbanes relacionades, i actuacions concertades amb les entitats locals en matèria de vivenda pública, patrimoni, infraestructures i equipaments urbans; gestió de l'atenció a les necessitats de vivenda de les persones més desfavorides i de les ajudes al lloguer; actuacions en matèria d'arquitectura, disseny i qualitat en l'edificació, amb especial atenció a la sostenibilitat, a la millora de l'accessibilitat i a l'eficiència energètica, petjada ambiental i etiqueta ecològica en l'àmbit de la construcció, així com la col·laboració amb el departament competent en matèria de medi ambient per a la gestió i el reciclatge de residus de la construcció i de la demolició.

Secció sexta

Subsecretaria

*Article 41. Subsecretaria*

La Subsecretaria, davall la directa dependència de la persona titular del departament, exercirà les competències establides en l'article 69 de la Llei del Consell, així com la tramitació dels procediments de responsabilitat patrimonial, i l'exercici de la potestat disciplinària respecte del personal adscrit a la Vicepresidència i Conselleria de Servicis Socials, Igualtat i Vivenda, excepte en el cas que la sanció proposada siga la de separació del servici.

TÍTOL III

Estructura i competències dels òrgans superiors i directius

de la Conselleria d'Hisenda, Economia i Administració Pública

CAPÍTOL I

Organització general de la Conselleria d'Hisenda, Economia i Administració Pública

*Article 42. Competències de la persona titular de la Conselleria d'Hisenda, Economia i Administració Pública*

La persona titular de la Conselleria d'Hisenda, Economia i Administració Pública és l'òrgan jeràrquic superior del departament i exercix totes les atribucions conferides per la Llei del Consell en l'àmbit de les competències que establix l'article 4 del Decret 17/2024, de 12 de juliol, del president de la Generalitat, pel qual es determina el nombre i la denominació de les conselleries, i les seues atribucions, i qualsevol altra que li atorgue l'ordenament jurídic en l'àmbit competencial mencionat.

*Article 43. Organització de la Conselleria d'Hisenda, Economia i Administració Pública*

1. La Conselleria d'Hisenda, Economia i Administració Pública s'estructura en tres nivells, tots ells subjectes a la direcció superior de la persona titular de la Conselleria: nivell superior i nivell directiu, de conformitat amb el que disposa el present decret, i nivell administratiu.

2. El nivell administratiu de la Conselleria d'Hisenda, Economia i Administració Pública està constituït per totes les unitats dependents directament dels òrgans superiors i del nivell directiu. Per mitjà d'una orde de la Conselleria es desplegarà, de conformitat amb el que dispose el Reglament orgànic i funcional de la Conselleria d'Hisenda, Economia i Administració Pública, el nivell administratiu, amb els informes previs favorables dels òrgans competents en matèria d'hisenda i de funció pública.

CAPÍTOL II

Òrgans superiors i directius de la Conselleria d'Hisenda, Economia i Administració Pública

Secció primera

Estructura dels òrgans superiors i directius de la Conselleria d'Hisenda, Economia i Administració Pública

*Article 44. Estructura dels òrgans superiors i directius*

Davall la direcció superior de la persona titular, la Conselleria d'Hisenda, Economia i Administració Pública està integrada pels òrgans superiors i centres directius següents:

a) Secretaria Autonòmica d'Hisenda i Finançament

b) Secretaria Autonòmica d'Economia

c) Secretaria Autonòmica d'Administració Pública

d) Intervenció General

e) Subsecretaria

f) Direcció General de Pressupostos

g) Direcció General de Tributs i Joc

h) Direcció General de Finançament

i) Direcció General d'Economia

j) Direcció General de Patrimoni

k) Direcció General de Fons Europeus i Sector Públic

l) Direcció General de Funció Pública

m) Direcció General de Tecnologies de la Informació i les Comunicacions

n) Direcció General de la Intervenció.

Secció Segona

Secretaria Autonòmica d'Hisenda i Finançament

*Article 45. Secretaria Autonòmica d'Hisenda i Finançament i òrgans directius dependents*

1. La Secretaria Autonòmica d'Hisenda i Finançament exercirà les funcions establides en l'article 68 de la Llei 5/1983, de 30 de desembre, del Consell, en matèria de política pressupostària i tributària, despesa pública, gestió de tresoreria i joc, y finançament autonòmic..

2. De la Secretaria Autonòmica d'Hisenda i Finançament depenen els centres directius següents:

a) Direcció General de Pressupostos

b) Direcció General de Tributs i Joc

c) Direcció General de Finançament

*Article 46. Direcció General de Pressupostos*

La Direcció General de Pressupostos exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'elaboració i programació pressupostària, anàlisi, planificació i avaluació del gasto públic de la Generalitat i, en concret, la tramitació i la resolució de tots els assumptes que les disposicions vigents atribuïxen a la Conselleria d'Hisenda, Economia i Administració Pública en matèria de pressupostos de la Generalitat. Així mateix, correspon a la Direcció General de Pressupostos la direcció de la tresoreria y les nòmines de la Generalitat.

*Article 47. Direcció General de Tributs i Joc*

La Direcció General de Tributs i Joc exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'ingressos tributaris, recaptació, gestió i inspecció de tributs i la resta de matèries d'índole fiscal que no siguen atribuïdes a l'Agència Tributària Valenciana en la seua normativa reguladora, o es referisquen a les reclamacions economicoadministratives, així com en matèria de joc.

*Article 48. Direcció General de Finançament*

La Direcció General de Finançament exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'anàlisi, coordinació, seguiment, gestió, supervisió i execució de la política financera i de la reforma del sistema de finançament autonòmic.

Secció tercera

Secretaria Autonòmica d'Economia

*Article 49. Secretaria Autonòmica d'Economia i òrgans directius dependents*

1. La Secretaria Autonòmica d'Economia exercix les funcions establides en l'article 68 de la Llei 5/1983, de 30 de desembre, del Consell, en matèria de promoció econòmica, i impuls de la transformació del model econòmic, estadística, responsabilitat social, patrimoni, fons europeus sector públic instrumental de la Generalitat, exceptuats els organismes autònoms i els consorcis sanitaris.

2. De la Secretaria Autonòmica d'Economia depenen els centres directius següents:

a) Direcció General d'Economia

b) Direcció General de Patrimoni

c) Direcció General de Fons Europeus i Sector Públic.

*Article 50. Direcció General d'Economia*

La Direcció General d'Economia exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'estudi i avaluació de l'economia valenciana, d'orientació, planificació i seguiment de les polítiques econòmiques generals, i de competitivitat sectorials i territorials i de l'impuls de la transformació del model econòmic;  estadística i responsabilitat social, així com la promoció de l'economia. Així mateix establirà les directrius generals de la política creditícia en l'àmbit de les seues competències, promovent els instruments financers relacionats amb l'economia sostenible que a este efecte es constituïsquen en coordinació amb l'Institut Valencià de Finances, d'acord amb les previsions pressupostàries oportunes.

*Article 51. Direcció General de Patrimoni*

La Direcció General de Patrimoni exercix les funcions establides en l'article 70 de la Llei 5/1983, de 30 de desembre, del Consell, així com les altres previstes en l'ordenament jurídic, en matèria de patrimoni de la Generalitat, la seua gestió immobiliària i econòmica, i el parc mòbil de la Generalitat.

*Article 52. Direcció General de Fons Europeus i Sector Públic*

La Direcció General de Fons Europeus i Sector Públic exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de coordinació de finançament europeu; control i coordinació d'ajudes europees a la Generalitat; promoció del desenrotllament regional en el marc de les polítiques regionals de la Unió Europea; fons europeus, així con la seua verificació i control, i el coneixement, el seguiment i el control de de la participació de la Generalitat i el seu sector públic instrumental en projectes europeus, i l'anàlisi, la planificació, l'ordenació, el seguiment i l'avaluació per a la reestructuració i la racionalització del sector públic instrumental de la Generalitat, excepte els organismes autònoms i els consorcis sanitaris, així com el seguiment i el control d'estes actuacions.

Secció quarta

Secretaria Autonòmica d'Administració Pública

*Article 53. Secretaria Autonòmica d'Administració Pública i òrgans directius dependents*

1. La Secretaria Autonòmica d'Administració Pública exercix les funcions establides en l'article 68 de la Llei 5/1983, de 30 de desembre, del Consell, en matèria de funció pública, tecnologies de la informació i la comunicació, atenció a la ciutadania, i la Inspecció General de Servicis.

2. De la Secretaria Autonòmica d'Administració Pública depenen els centres directius següents:

a) Direcció General de Funció Pública

b) Direcció General de Tecnologies de la Informació i la Comunicació

*Article 54. Direcció General de Funció Pública*

La Direcció General de Funció Pública, en relació amb el personal al servici de l'Administració de la Generalitat, exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de funció pública, ordenació, provisió i relacions sindicals, així com de planificació de l'ocupació pública del personal al servici de l'Administració de la Generalitat.

*Article 55. Direcció General de Tecnologies de la Informació i les Comunicacions*

La Direcció General de Tecnologies de la Informació i les Comunicacions exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, respecte a l'Administració de la Generalitat i els seus organismes autònoms, en matèria de seguretat de la informació, planificació, coordinació, autorització i control de les tecnologies de la informació, les telecomunicacions i comunicacions corporatives i la teleadministració de la Generalitat, i la contractació centralitzada dels servicis i subministraments en matèria de tecnologies de la informació i les telecomunicacions en l'àmbit de l'Administració de la Generalitat i del seu sector públic instrumental.

Secció quinta

Intervenció General

*Article 56. Intervenció General i òrgans directius dependents*

1. La Intervenció General, a la persona titular de la qual correspon el rang de secretària o secretari autonòmic, assumix les funcions establides en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i qualssevol altres atribuïdes per altres normes.

2. De la Intervenció General depén la Direcció General de la Intervenció.

*Article 57. Direcció General de la Intervenció*

La Direcció General de la Intervenció assumix les competències en matèria de coordinació de les viceintervencions generals, en matèria d'expedients de gasto que se sotmeten al Consell, d'expedients sobre discrepàncies, en matèria d'ordes de servici i instruccions, de normativa relacionada amb control del gasto i en la designació de representants en actes de recepció d'inversió, i altres matèries relacionades amb els assumptes interns de la Intervenció General.

Secció sexta

Subsecretaria

*Article 58. Subsecretaria*

La Subsecretaria, davall la directa dependència de la persona titular del departament, exercirà les competències establides en l'article 69 de la Llei del Consell, així com la tramitació dels procediments de responsabilitat patrimonial, i l'exercici de la potestat disciplinària respecte del personal adscrit a la Conselleria d'Hisenda, Economia i Administració Pública, excepte en el cas que la sanció proposada siga la de separació del servici. Així mateix, assumirà les funcions corresponents a la Central de Compres i la Junta Superior de Contractació Administrativa de la Generalitat.

TÍTOL IV

Estructura i competències dels òrgans superiors i directius de la Conselleria de Justícia i Interior

CAPÍTOL I

Organització general de la Conselleria de Justícia i Interior

*Article 59. Competències de la persona titular de la Conselleria de Justícia i Interior*

La persona titular de la Conselleria de Justícia i Interior és l'òrgan jeràrquic superior del departament i exercix totes les atribucions conferides per la Llei del Consell en l'àmbit de les competències que establix l'article 5 del Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries, i les seues atribucions, i qualsevol altra que li atorgue l'ordenament jurídic en l'àmbit competencial mencionat.

*Article 60. Organització de la Conselleria de Justícia i Interior*

1. La Conselleria de Justícia i Interior s'estructura en tres nivells, tots tres subjectes a la direcció superior de la persona titular de la Conselleria: nivell superior i nivell directiu, de conformitat amb el que disposa el present decret, i nivell administratiu.

2. El nivell administratiu de la Conselleria de Justícia i Interior està constituït per totes les unitats dependents directament dels òrgans superiors i del nivell directiu. Per mitjà d'una orde de la Conselleria es desplegarà, de conformitat amb el que dispose el reglament orgànic i funcional de la Conselleria de Justícia i Interior, el nivell administratiu, amb els informes previs favorables dels òrgans competents en matèria d'hisenda i de funció pública.

CAPÍTOL II

Òrgans superiors i directius de la Conselleria de Justícia i Interior

Secció primera

Estructura dels òrgans superiors i directius

*Article 61. Estructura dels òrgans superiors i directius*

Davall la direcció superior de la persona titular, la Conselleria de Justícia i Interior està integrada pels òrgans superiors i centres directius següents:

a) Secretaria Autonòmica de Justícia i Autogovern

b) Secretaria Autonòmica de Seguretat i Emergències

c) Subsecretaria

d) Direcció General de Justícia i Autogovern

e) Direcció General d'Atenció i a les Víctimes i Accés a la Justícia

f) Direcció General d'Interior

g) Direcció General d'Emergències i Extinció d'Incendis.

Secció segona

Secretaria Autonòmica de Justícia i Autogovern

*Article 62. Secretaria Autonòmica de Justícia i Autogovern i òrgans directius dependents*

1. La Secretaria Autonòmica de Justícia i Autogovern exercix les funcions atribuïdes per l'article 68 de la Llei 5/1983, de 30 de desembre, del Consell, en matèria de justícia i mediació, consultes populars, col·legis professionals, unions de fet, fundacions, associacions, registres i notariat, assistència jurídica gratuïta, assistència a les víctimes del delicte, ajudes a las víctimes del terrorisme, concòrdia i foment de l'autogovern.

2. De la Secretaria Autonòmica de Justícia i Autogovern depenen els centres directius següents:

a)  Direcció General de Justícia i Autogovern

b) Direcció General d'Atenció a les Víctimes i Accés a la Justícia.

*Article 63. Direcció General de Justícia i Autogovern*

La Direcció General de Justícia i Autogovern exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de relacions amb la justícia, infraestructures judicials, modernització tecnològica de l'Administració de Justícia, gestió dels recursos materials i humans, formació del personal al servici de l'Administració de Justícia, mediació, concòrdia i foment de l'autogovern.

*Article 64. Direcció General d'Atenció a les Víctimes i Accés a la Justícia.*

La Direcció General d'Atenció a les Víctimes i Accés a la Justícia exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'assistència jurídica gratuïta, assistència a les víctimes del delicte, ajudes a les víctimes del terrorisme, col·legis professionals, unions de fet, fundacions, associacions, registres i notariat i la relació amb la professió titulada de gestor administratiu.

Secció tercera

Secretaria Autonòmica de Seguretat i Emergències

*Article 65. Secretaria Autonòmica de Seguretat i Emergències*

1. La Secretaria Autonòmica de Seguretat i Emergències exercix les funcions atribuïdes per l'article 68 de la Llei 5/1983, de 30 de desembre, del Consell, en matèria d'interior, seguretat pública, coordinació de policies locals, gestió de la Unitat del Cos Nacional de Policia adscrita a la Comunitat Valenciana, espectacles, establiments públics, activitats recreatives i socioculturals, protecció civil, extinció d'incendis i gestió d'emergències.

2. De la Secretaria Autonòmica de Seguretat i Emergències depenen els centres directius següents:

a) Direcció General d'Interior

b) Direcció General d'Emergències i Extinció d'Incendis.

*Article 66. Direcció General d'Interior*

La Direcció General d'Interior exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'espectacles, establiments públics, i activitats recreatives i socioculturals; i, en la resta de matèries relatives a interior, seguretat pública, coordinació de policies locals, gestió de la Unitat del Cos Nacional de Policia adscrita a la Comunitat Valenciana i protecció civil, ho farà en virtut de la delegació adoptada d'acord amb l'article 12 de la Llei 4/2017, de 3 de febrer, de la Generalitat, per la qual es crea l'Agència Valenciana de Seguretat i Resposta a les Emergències.

*Article 67. Direcció General d'Emergències i Extinció d'Incendis*

La Direcció General d'Emergències i Extinció d'Incendis exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'extinció d'incendis i gestió d'emergències, i això en virtut de la delegació adoptada d'acord amb l'article 12 de la Llei 4/2017, de 3 de febrer, de la Generalitat, per la qual es crea l'Agència Valenciana de Seguretat i Resposta a les Emergències.

Secció quarta

Subsecretaria

*Article 68. Subsecretaria*

La Subsecretaria assumix les funcions establides en l'article 69 de la Llei 5/1983, de 30 de desembre, del Consell, la tramitació dels procediments de responsabilitat patrimonial; l'exercici de la potestat disciplinària respecte del personal adscrit a la Conselleria de Justícia i Interior, excepte en el cas que la sanció proposada siga la de separació del servici, així com les funcions relatives a consultes populars i processos electorals.

TÍTOL V

Estructura i competències dels òrgans superiors i directius de la Conselleria de Sanitat

CAPÍTOL I

Organització general de la Conselleria de Sanitat

*Article 69. Competències de la persona titular de la Conselleria de Sanitat*

La persona titular de la Conselleria de Sanitat és l'òrgan jeràrquic superior del departament i exercix totes les atribucions conferides per la Llei del Consell, en l'àmbit de les competències que establix l'article 6 del Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries, i les seues atribucions, i qualsevol altra que li atorgue l'ordenament jurídic en l'àmbit competencial mencionat.

*Article 70. Organització de la Conselleria de Sanitat*

1. La Conselleria de Sanitat s'estructura en tres nivells, subjectes a la direcció superior de la persona titular de la Conselleria: nivell superior i nivell directiu, de conformitat amb el que disposa el present decret, i nivell administratiu.

2. El nivell administratiu de la Conselleria de Sanitat està constituït per totes les unitats dependents directament dels òrgans superiors i del nivell directiu. Per mitjà d'una orde de la Conselleria es desplegarà, de conformitat amb el que dispose el reglament orgànic i funcional de la Conselleria de Sanitat, el nivell administratiu, amb els informes previs favorables dels òrgans competents en matèria d'hisenda i de funció pública.

CAPÍTOL II

Òrgans superiors i directius de la Conselleria de Sanitat

Secció primera

Estructura dels òrgans superiors i directius

*Article 71. Estructura dels òrgans superiors i directius*

Davall l'autoritat de la persona titular de la Conselleria de Sanitat, esta conselleria està integrada pels òrgans superiors i centres directius següents:

a) Secretaria Autonòmica de Sanitat.

b) Secretaria Autonòmica de Planificació, Informació i Transformació Digital.

c) Subsecretaria.

d) Direcció General d'Atenció Primària.

e) Direcció General d'Atenció Hospitalària.

f) Direcció General de Salut Pública.

g) Direcció General de Farmàcia.

h) Direcció General d'Informació Sanitària, Qualitat i Avaluació.

i) Direcció General d'Investigació i Innovació.

j) Direcció General de Personal.

k) Direcció General de Gestió Econòmica, Contractació i Infraestructures.

Secció segona

Secretaria Autonòmica de Sanitat

*Article 72. Secretaria Autonòmica de Sanitat i òrgans directius dependents*

1. La Secretaria Autonòmica de Sanitat exercix les funcions atribuïdes per l'article 68 de la Llei 5/1983, de 30 de desembre, del Consell, en matèria de salut pública, assistència sanitària, i gestió i administració del sistema valencià de salut, així com les funcions relatives a recursos farmacèutics, a la racionalització de l'ús del medicament i a la coordinació de les actuacions i aplicació dels plans de salut de la Comunitat Valenciana.

2. De la Secretaria Autonòmica de Sanitat depenen els centres directius següents:

a) Direcció General d'Atenció Primària

b) Direcció General d'Atenció Hospitalària

c) Direcció General de Salut Pública

d) Direcció General de Farmàcia.

*Article 73. Direcció General d'Atenció Primària*

La Direcció General d'Atenció Primària exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de gestió de l'activitat sanitària primària i les seues urgències.

*Article 74. Direcció General d'Atenció Hospitalària* **2**

La Direcció General de Salut Pública exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de coordinació de centres i programes de salut pública i estratègies de salut especialment orientades a la prevenció, protecció i promoció de la salut; vigilància i control epidemiològic; seguretat alimentària i totes aquelles actuacions que garantisquen la salut de la població.

*Article 75. Direcció General de Salut Pública* **3**

La Direcció General de Salut Pública exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de coordinació de centres i programes de salut pública i estratègies de salut especialment orientades a la prevenció, protecció i promoció de la salut; vigilància i control epidemiològic; seguretat alimentària i totes aquelles actuacions que garantisquen la salut de la població.

*Article 76. Direcció General de Farmàcia*

La Direcció General de Farmàcia exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de planificació de recursos farmacèutics, ordenació farmacèutica, racionalització i control de l'ús del medicament i productes sanitaris, provisió i assistència farmacèutica, així com prestacions complementàries.

Secció tercera

Secretaria Autonòmica de Planificació, Informació i Transformació Digital

*Article 77. Secretaria Autonòmica de Planificació, Informació i Transformació Digital i òrgans directius dependents*

1. La Secretaria Autonòmica de Planificació, Informació i Transformació Digital exercirà les funcions atribuïdes per l'article 68 de la Llei 5/1983, de 30 de desembre, del Consell, en matèria d'investigació i innovació sanitària, planificació i qualitat, així com dels sistemes i tecnologies de la informació i la comunicació en l'àrea de la sanitat.

2. De la Secretaria Autonòmica de Planificació, Informació i Transformació Digital depenen els centres directius següents:

a) Direcció General d'Informació Sanitària, Qualitat i Avaluació.

b) Direcció General d'Investigació i Innovació.

*Article 78. Direcció General d'Informació Sanitària, Qualitat i Avaluació*

La Direcció General d'Informació Sanitària, Qualitat i Avaluació exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, relatives a la gestió de la informació sanitària i implantació, seguiment, avaluació i control de qualitat dels servicis sanitaris.

*Article 79. Direcció General d'Investigació i Innovació*

La Direcció General d'Investigació i Innovació exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'investigació i innovació sanitàries.

Secció quarta

Subsecretaria

*Article 80. Subsecretaria*

1. La Subsecretaria assumix les funcions establides en l'article 69 de la Llei 5/1983, de 30 de desembre, del Consell, així com la gestió dels recursos humans i econòmics de la Conselleria, la inspecció sanitària i la tramitació dels procediments de responsabilitat patrimonial i l'exercici de la potestat disciplinària, excepte en el cas que la sanció proposada siga la de separació del servici.

2. De la Subsecretaria depenen els centres directius següents:

a) Direcció General de Personal.

b) Direcció General de Gestió Econòmica, Contractació i Infraestructures.

*Article 81. Direcció General de Personal*

La Direcció General de Personal exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de planificació dels recursos humans, gestió i tramitació dels assumptes relatius al personal al servici del sistema públic de salut, docència i formació del personal al servici del sistema de salut, prevenció de riscos laborals del personal de la conselleria, registre, processos de selecció i provisió, assessorament jurídic i administratiu, relacions sindicals i condicions de treball, així com l'ordenació professional i el règim disciplinari del personal sanitari. Així mateix, exercix la direcció del personal sanitari per raó del que disposa l'article 69.3 de la Llei 5/1983.

*Article 82. Direcció General de Gestió Econòmica, Contractació i Infraestructures*

La Direcció General de Gestió Econòmica, Contractació i Infraestructures exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de gestió econòmica, pressupostària, contractació de servicis, subministraments i obres proposades per les unitats administratives de la conselleria, Central de Compres i seguiment i control de concerts i concessions, infraestructures i el seu manteniment, gestió de les inversions, logística i subministraments, equipament tecnològic innovador, així com la coordinació dels projectes europeus de la Conselleria de Sanitat.

TÍTOL VI

Estructura i competències dels òrgans superiors i directius

de la Conselleria d'Educació, Cultura, Universitats i Ocupació

CAPÍTOL I

Organització general de la Conselleria d'Educació, Cultura, Universitats i Ocupació

*Article 83. Competències de la persona titular de la Conselleria d'Educació, Cultura, Universitats i Ocupació*

La persona titular de la Conselleria d'Educació, Cultura, Universitats i Ocupació és l'òrgan jeràrquic superior del departament i exercix totes les atribucions conferides per la Llei del Consell en l'àmbit de les competències que establix l'article 7 del Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries i les seues atribucions, i qualsevol altra que li atorgue l'ordenament jurídic en l'àmbit competencial mencionat.

*Article 84. Organització de la Conselleria d'Educació, Cultura, Universitats i Ocupació*

1. La Conselleria d'Educació, Cultura, Universitats i Ocupació s'estructura en tres nivells, subjectes a la direcció superior de la persona titular de la Conselleria: nivell superior i nivell directiu, de conformitat amb el que disposa el present decret, i nivell administratiu.

2. El nivell administratiu de la Conselleria d'Educació, Cultura, Universitats i Ocupació està constituït per totes les unitats dependents directament dels òrgans superiors i del nivell directiu. Per mitjà d'una una orde de la Conselleria es desplegarà, de conformitat amb el que dispose el reglament orgànic i funcional de la Conselleria d'Educació, Cultura, Universitats i Ocupació, el nivell administratiu, amb els informes previs favorables dels òrgans competents en matèria d'hisenda i de funció pública.

CAPÍTOL II

Òrgans superiors i directius de la Conselleria d'Educació, Cultura, Universitats i Ocupació

Secció primera

Estructura dels òrgans superiors i directius de la Conselleria d'Educació, Cultura, Universitats i Ocupació

*Article 85. Estructura dels òrgans superiors i directius*

Davall l'autoritat de la persona titular de la Conselleria d'Educació, Cultura, Universitats i Ocupació, la dita conselleria està integrada pels òrgans superiors i centres directius següents:

a) Secretaria Autonòmica d'Educació.

b) Secretaria Autonòmica de Cultura

c) Secretaria Autonòmica d'Universitats.

d) Secretaria Autonòmica d'Ocupació.

e) Subsecretaria.

f) Direcció General de Personal Docent.

g) Direcció General de Centres Docents.

h) Direcció General d'Ordenació Educativa i Política lingüística.

i) Direcció General d'Innovació i Inclusió Educativa.

j) Direcció General de Formació Professional.

k) Direcció General de Cultura

l) Direcció General de Patrimoni Cultural

m) Direcció General d'Universitats .

n) Direcció General de Ciència i Investigació.

o) Direcció General de Treball, Cooperativisme i Seguretat Laboral.

p) Direcció General d'Infraestructures Educatives

Secció segona

Secretaria Autonòmica d'Educació

*Article 86. Secretaria Autonòmica d'Educació*

1. La Secretaria Autonòmica d'Educació exercix les funcions establides en l'article 68 de la Llei 5/1983, de 30 de desembre, del Consell, en matèria de política educativa, formació professional, política lingüística, personal docent, personal no docent d'atenció educativa en centres docents i foment de la participació dels diferents sectors de la comunitat educativa. Així mateix, assumix la superior direcció de la inspecció educativa i la formació del professorat.

2. De la Secretaria Autonòmica d'Educació depenen els centres directius següents:

a) Direcció General de Personal Docent

b) Direcció General de Centres Docents

c) Direcció General d'Ordenació Educativa i Política Lingüística

d) Direcció General d'Innovació i Inclusió Educativa

e) Direcció General de Formació Professional

*Article 87. Direcció General de Personal Docent*

La Direcció General de Personal Docent exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de planificació, programació, disseny, proposta i execució de la política de personal, excepte en les matèries atribuïdes a la conselleria amb competència en administració pública.

*Article 88. Direcció General de Centres Docents*

La Direcció General de Centres Docents exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de centres docents i servicis educatius, a excepció dels ensenyaments artístics superiors i dels de formació professional. Exercix, així mateix, les funcions en matèria de planificació educativa ordinària.

*Article 89. Direcció General d'Ordenació Educativa i Política Lingüística*

La Direcció General d'Ordenació Educativa i Política Lingüística exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'ordenació acadèmica, avaluació general del sistema educatiu quant als ensenyaments no universitaris, anàlisi del seu resultat i proposta de mesures, iniciatives i actuacions per a la millora de la qualitat de l'educació, així com en matèria de política lingüística, traducció i correcció de textos, i gestió del multilingüisme en l'àmbit dels ensenyaments no universitaris.

*Article 90. Direcció General d'Innovació i Inclusió Educativa*

La Direcció General d'Innovació i Inclusió Educativa exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'innovació educativa i inclusió educativa.

*Article 91. Direcció General de Formació Professional*

La Direcció General de Formació Professional exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de formació professional en tots els seus àmbits, en coordinació amb els centres directius i entitats que impartisquen formació professional contínua i ocupacional.

Secció tercera

Secretaria Autonòmica de Cultura

*Article 92. Secretaria Autonòmica de Cultura*

1. La Secretaria Autonòmica de Cultura exercix les funcions atribuïdes per l'article 68 de la Llei 5/1983, de 30 de desembre, del Consell, en matèria de proposta i execució de la política cultural relativa a teatre, música, cinema, dansa, circ, exposicions i museus, llibre, biblioteques, arxius, i patrimoni cultural valencià, gestió de les infraestructures culturals, mecenatge, i ajudes i subvencions de l'àmbit cultural.

2. De la Secretaria Autonòmica de Cultura depenen els centres directius següents:

a) Direcció General de Cultura

b) Direcció General de Patrimoni Cultural

*Article 93. Direcció General de Cultura*

La Direcció General de Cultura exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de conservació, protecció, enriquiment, difusió i foment de la cultura, en especial les polítiques de foment del llibre i la lectura; impuls i investigació de les tradicions i institucions tradicionals del poble valencià; patrimoni bibliogràfic, gestió de biblioteques, i arxius.

*Article 94. Direcció General de Patrimoni Cultural*

La Direcció General de Patrimoni Cultural exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de conservació, protecció, enriquiment, restauració, difusió i foment del patrimoni cultural valencià, tant moble com immoble; museus i suport tècnic.

Secció quarta

Secretaria Autonòmica d'Universitats

*Article 95. Secretaria Autonòmica d'Universitats*

1. La Secretaria Autonòmica d'Universitats exercix les funcions atribuïdes per l'article 68 de la Llei 5/1983, de 30 de desembre, del Consell, en matèria d'universitats, ciència i investigació.

2. De la Secretaria Autonòmica d'Universitats depenen els centres directius següents:

a) Direcció General d'Universitats

b) Direcció General de Ciència i Investigació.

*Article 96. Direcció General d'Universitats*

La Direcció General d'Universitats exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de formulació, execució i seguiment de la política universitària i de formació superior; regulació i gestió administrativa de les competències de la Generalitat relatives a universitats, centres, estructures i ensenyaments universitaris; foment i desenrotllament del Sistema Universitari Valencià, i impuls de la seua qualitat, competitivitat i internacionalització; promoció de l'accés als estudis superiors; mapa de titulacions del Sistema Universitari Valencià; proposta del model de finançament universitari i de les taxes acadèmiques universitàries i d'estudis superiors; avaluació i prospectiva, i ensenyaments artístics superiors.

*Article 97. Direcció General de Ciència i Investigació*

La Direcció General de Ciència i Investigació exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de política científica i d'investigació, planificació estratègica per al desenrotllament de la investigació científica, promoció i finançament de la investigació, suport al talent investigador i als parcs científics, implantació i millora d'infraestructures i equipament per a la investigació, i coordinació de les actuacions d'altres conselleries i entitats de la Generalitat amb competència en estes matèries.

Secció quinta

Secretaria Autonòmica d'Ocupació

*Article 98. Secretaria Autonòmica d'Ocupació*

1. La Secretaria Autonòmica d'Ocupació exercix les funcions establides en l'article 68 de la Llei 5/1983, de 30 de desembre, del Consell, en matèria de treball, seguretat i salut laboral, foment de l'ocupació, conciliació laboral, inspecció de treball, intermediació en el mercat laboral i relacions laborals, cooperativisme i economia social, activitat i funcionament de Labora (Servici Valencià d'Ocupació i Formació), i exercix la superior direcció d'esta entitat.

2. De la Secretaria Autonòmica d'Ocupació depén la Direcció General de Treball, Cooperativisme i Seguretat Laboral.

*Article 99. Direcció General de Treball, Cooperativisme i Seguretat Laboral*

La Direcció General de Treball, Cooperativisme i Seguretat Laboral exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de treball, conciliació laboral, inspecció de treball, seguretat laboral i relacions laborals, així com en matèria de cooperativisme i economia social. Així mateix, establirà les directrius generals de la política creditícia en l'àmbit de les seues competències, i promourà els instruments financers relacionats amb el cooperativisme i l'economia social que a este efecte es constituïsquen en coordinació amb l'Institut Valencià de Finances, d'acord amb les previsions pressupostàries oportunes.

Secció sexta

Subsecretaria

*Article 100. Subsecretaria*

1. La Subsecretaria, davall la dependència directa de la persona titular del departament, exercirà les funcions establides en l'article 69 de la Llei del Consell, així com la planificació, programació, gestió i execució de les infraestructures educatives, la tramitació de la contractació d'obres i aprovisionament, desenrotllament i implantació de productes, recursos i servicis tecnològics necessaris en l'àmbit de les seues competències especialment educatius, així com la tramitació dels procediments de responsabilitat patrimonial i l'exercici de la potestat disciplinària, excepte en el cas que la sanció proposada siga la de separació del servici.

2. De la Subsecretaria depén la Direcció General d'Infraestructures Educatives.

*Article 101. Direcció General d'Infraestructures Educatives*

La Direcció General d'Infraestructures Educatives exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de proposta, planificació, programació, gestió i execució de les infraestructures educatives i la innovació tecnològica educativa, inclòs l'aprovisionament, desenrotllament i implantació de productes, recursos en l'àmbit de les seues competències així com la seua contractació, assistència i gestió economicoadministrativa.

TÍTOL VII

Estructura dels òrgans superiors i directius de la Conselleria d'Agricultura, Aigua, Ramaderia i Pesca

CAPÍTOL I

Organització general de la Conselleria d'Agricultura, Aigua, Ramaderia i Pesca

*Article 102. Competències de la persona titular de la Conselleria d'Agricultura, Aigua, Ramaderia i Pesca*

La persona titular de la Conselleria d'Agricultura, Aigua, Ramaderia i Pesca és l'òrgan jeràrquic superior del departament i exercix totes les atribucions conferides per la Llei del Consell, en l'àmbit de les competències que establix l'article 9 del Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries i les seues atribucions, i qualsevol altra que li atorgue l'ordenament jurídic en l'àmbit competencial mencionat.

*Article 103. Organització de la Conselleria d'Agricultura, Aigua, Ramaderia i Pesca*

1. La Conselleria d'Agricultura, Aigua, Ramaderia i Pesca s'estructura en tres nivells, subjectes a la direcció superior de la persona titular de la Conselleria: nivell superior i nivell directiu, de conformitat amb el que disposa el present decret, i nivell administratiu.

2. El nivell administratiu de la Conselleria d'Agricultura, Aigua, Ramaderia i Pesca està constituït per totes les unitats dependents directament dels òrgans superiors i del nivell directiu. Per mitjà d'una orde de la Conselleria es desplegarà, de conformitat amb el que dispose el Reglament orgànic i funcional de la Conselleria d'Agricultura, Aigua, Ramaderia i Pesca, el nivell administratiu, amb els informes previs favorables dels òrgans competents en matèria d'hisenda i de funció pública.

CAPÍTOL II

Òrgans superiors i directius de la Conselleria d'Agricultura, Aigua, Ramaderia i Pesca

Secció primera

Estructura dels òrgans superiors i directius

*Article 104. Estructura dels òrgans superiors i directius*

Davall la direcció superior de la persona titular, la Conselleria d'Agricultura, Aigua, Ramaderia i Pesca està integrada pels òrgans superiors i centres directius següents:

a) Secretaria Autonòmica d'Agricultura, Aigua, Ramaderia i Pesca

b) Subsecretaria

c) Direcció General de Producció Agrícola i Ramadera

d) Direcció General de l'Aigua i Desenrotllament Rural

e) Direcció General de la Indústria i Cadena Agroalimentària

f) Direcció General de Política Agrària Comuna (PAC)

g) Direcció General de Pesca.

Secció segona

Secretaria Autonòmica d'Agricultura, Aigua, Ramaderia i Pesca

*Article 105. Secretaria Autonòmica d'Agricultura, Aigua, Ramaderia i Pesca i òrgans directius dependents*

1. La Secretaria Autonòmica d'Agricultura, Aigua, Ramaderia i Pesca exercix les funcions que té atribuïdes per l'article 68 de la Llei 5/1983, de 30 de desembre, del Consell, en matèria de foment i garantia agrària, política agrària comuna, recursos hídrics, desenrotllament rural, investigació i innovació agroalimentària, programes operatius, cadena agroalimentària, producció i comercialització agrària, indústria alimentària, cooperativisme agrari, ramaderia, silvicultura, pesca i aqüicultura, ordenació del sector pesquer i programes operatius en este àmbit, així com protecció, qualitat, innovació i tecnologia agroalimentària.

2. De la Secretaria Autonòmica d'Agricultura, Aigua, Ramaderia i Pesca depenen els centres directius següents:

a) Direcció General de Producció Agrícola i Ramadera

b) Direcció General de l'Aigua i Desenrotllament Rural

c) Direcció General de la Indústria i Cadena Agroalimentària

d) Direcció General de Política Agrària Comuna (PAC)

e) Direcció General de Pesca

*Article 106. Direcció General de Producció Agrícola i Ramadera*

La Direcció General de Producció Agrícola i Ramadera exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic en matèria d'estructures agràries sostenibles i dimensionament competitiu de les explotacions agràries; campanyes de divulgació i conscienciació de les i dels professionals agraris; assegurances agràries, ramaderia; relacions agràries, cooperativisme agrari i organitzacions professionals en l'àmbit de competència de la Conselleria, sanitat vegetal i animal, així com en matèria d'infraestructures agràries i reordenació de les estructures productives.

*Article 107. Direcció General de l'Aigua i Desenrotllament Rural*

La Direcció General de l'Aigua i Desenrotllament Rural exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic en matèria de planificació, gestió i protecció de recursos hídrics; projectes, construcció i explotació d'infraestructures hidràuliques; estalvi de l'aigua; control i protecció de l'aigua; modernització de regadius; impuls de polítiques de desenrotllament rural; foment de l'agricultura ecològica, de nous models productius i sostenibles, de la competitivitat, de l'eficiència i de l'economia sostenible de les empreses agroalimentàries; desenrotllament i implantació de noves àrees de producció i d'augment de valor afegit dels productes agrícoles, ramaders i forestals, i figures de qualitat.

*Article 108. Direcció General de la Indústria i Cadena Agroalimentària*

La Direcció General de la Indústria i Cadena Agroalimentària exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de seguretat en les instal·lacions de la indústria alimentària i el desplegament de polítiques que impulsen i modernitzen les infraestructures de la cadena agroalimentària i el funcionament eficient i sostenible de la cadena agroalimentària així com el control de la qualitat agroalimentària.

*Article 109. Direcció General de Política Agrària Comuna (PAC)*

La Direcció General de Política Agrària Comuna (PAC) exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic en matèria de foment i garantia agrària, la Política Agrària Comuna i la I+D+i en el sector agroalimentari i transferència tecnològica.

*Article 110. Direcció General de Pesca*

La Direcció General de Pesca exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de modernització d'infraestructures pesqueres, pesca i aqüicultura, així com el desplegament de polítiques destinades al sector pesquer i els seus professionals.

Secció tercera

Subsecretaria

*Article 111. Subsecretaria*

La Subsecretaria, davall la directa dependència de la persona titular del departament, exercirà les funcions establides en l'article 69 de la Llei del Consell, així com la tramitació dels procediments de responsabilitat patrimonial i l'exercici de la potestat disciplinària respecte del personal adscrit a la Conselleria d'Agricultura, Aigua, Ramaderia i Pesca, excepte en el cas que la sanció proposada siga la de separació del servici.

TÍTOL VIII

Estructura i competències de la Conselleria de Medi Ambient, Infraestructures i Territori

CAPÍTOL I

Organització general de la Conselleria de Medi Ambient, Infraestructures i Territori

*Article 112. Competències de la persona titular de la Conselleria de Medi Ambient, Infraestructures i Territori*

La persona titular de la Conselleria de Medi Ambient, Infraestructures i Territori és l'òrgan jeràrquic superior del departament i exercix totes les atribucions conferides per la Llei del Consell en l'àmbit de les competències que establix l'article 8 del Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries i les seues atribucions, i qualsevol altra que li atorgue l'ordenament jurídic en l'àmbit competencial mencionat.

*Article 113. Organització de la Conselleria de Medi Ambient, Infraestructures i Territori*

1. La Conselleria de Medi Ambient, Infraestructures i Territori s'estructura en tres nivells, subjectes a la direcció superior de la persona titular de la Conselleria: nivell superior i nivell directiu, de conformitat amb el que disposa el present decret, i nivell administratiu.

2. El nivell administratiu de la Conselleria de Medi Ambient, Infraestructures i Territori està constituït per totes les unitats dependents directament dels òrgans superiors i del nivell directiu. Per mitjà d'una orde de la Conselleria es desplegarà, de conformitat amb el que dispose el reglament orgànic i funcional de la Conselleria de Medi Ambient, Infraestructures i Territori, el nivell administratiu, amb els informes previs favorables dels òrgans competents en matèria d'hisenda i de funció pública.

CAPÍTOL II

Òrgans superiors i directius de la Conselleria de Medi Ambient, Infraestructures i Territori

Secció primera

Estructura dels òrgans superiors i directius

*Article 114. Estructura dels òrgans superiors i directius*

Davall la direcció superior de la persona titular, la Conselleria de Medi Ambient, Infraestructures i Territori està integrada pels òrgans superiors i centres directius següents:

a) Secretaria Autonòmica de Medi Ambient i Territori

b) Secretaria Autonòmica d'Infraestructures i Transports

c) Subsecretaria

d) Direcció General d'Urbanisme, Paisatge i Avaluació Ambiental

e) Direcció General de Medi Natural i Animal

f) Direcció General de Qualitat i Educació Ambiental

g) Direcció General d'Infraestructures i Projectes Urbans

h) Direcció General de Costes, Ports i Aeroports

i) Direcció General de Transports i Logística.

j) Direcció General de Prevenció d'Incendis forestals.  **4**

Secció segona

Secretaria Autonòmica de Medi Ambient i Territori, i òrgans directius dependents

*Article 115. Secretaria Autonòmica de Medi Ambient i Territori*

1. La Secretaria Autonòmica de Medi Ambient i Territori exercix les funcions que té atribuïdes per l'article 68 de la Llei 5/1983, de 30 de desembre, del Consell, en matèria de medi ambient, urbanisme i vertebració del territori, prevenció d'incendis forestals, caça i benestar animal.

2. De la Secretaria Autonòmica de Medi Ambient i Territori depenen els centres directius següents:

a) Direcció General d'Urbanisme, Paisatge i Avaluació Ambiental

b) Direcció General de Medi Natural i Animal

c) Direcció General de Qualitat i Educació Ambiental.

d) Direcció General de Prevenció d'Incendis Forestals. **5**

*Article 116. Direcció General d'Urbanisme, Paisatge i Avaluació Ambiental*

La Direcció General d'Urbanisme, Paisatge i Avaluació Ambiental exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'estratègia territorial de la Comunitat Valenciana, ordenació del territori i del litoral; paisatge; urbanisme, planejament, inspecció i disciplina urbanística, i coordinació territorial; definició i coordinació de fórmules de governança territorial; planificació i desenrotllament d'actuacions en matèria de sòl, i impuls i coordinació dels projectes d'inversió estratègica sostenible; avaluació ambiental estratègica i impacte ambiental, incloent-hi els sistemes indicadors i les avaluacions ambientals.

*Article 117. Direcció General de Medi Natural i Animal* **6**

La Direcció General del Medi Natural i Animal exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'espais naturals protegits i biodiversitat; gestió de parcs naturals; Xarxa Natura 2000; vies pecuàries; caça i pesca esportiva, i benestar animal; control de l'erosió i protecció de sòls.

*Article 117 bis. Direcció General de Prevenció d'Incendis Forestals* **7**

La Direcció General de Prevenció d'Incendis Forestals exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de gestió forestal sostenible, restauració hidrologicoforestal, prevenció d'incendis forestals, conscienciació ciutadana i divulgació, investigació i desenrotllament de nous mètodes de prevenció, i educació ambiental per a la prevenció d'incendis forestals.

*Article 118. Direcció General de Qualitat i Educació Ambiental*

La Direcció General de Qualitat i Educació Ambiental exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de qualitat i educació ambiental; prevenció i control integral de la contaminació, residus, sòls contaminats, i contaminació atmosfèrica i acústica; intervenció administrativa ambiental; inspecció mediambiental, i canvi climàtic; qualitat de l'aire i protecció del medi ambient atmosfèric.

Secció tercera

Secretaria Autonòmica d'Infraestructures i Transports

*Article 119. Secretaria Autonòmica d'Infraestructures i Transports*

1. La Secretaria Autonòmica d'Infraestructures i Transports exercix les funcions que se li atribuïxen en l'article 68 de la Llei 5/1983, de 30 de desembre, del Consell, en matèria d'obres públiques, transports, logística, costes, ports i aeroports, projectes, construcció i explotació d'infraestructures de depuració i reutilització d'aigües; control i protecció de l'aigua procedent de la depuració, i autorització d'abocaments d'aigües residuals. **8**

2. De la Secretaria Autonòmica d'Infraestructures i Transports depenen els centres directius següents:

a) Direcció General d'Infraestructures i Projectes Urbans

b) Direcció General de Costes, Ports i Aeroports

c) Direcció General de Transports i Logística.

*Article 120. Direcció General d'Infraestructures i Projectes Urbans* **9**

La Direcció General d'Infraestructures i Projectes Urbans exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en material d'infraestructures viàries i projectes urbans; planificació, construcció i gestió de la xarxa de carreteres de competència de la Generalitat; coordinació amb les actuacions d'altres administracions competents en infraestructures viàries, seguretat viària; projectes, construcció i explotació d'infraestructures de depuració i reutilització d'aigües; control i protecció de l'aigua procedent de la depuració, i autorització d'abocaments d'aigües residuals.

*Article 121. Direcció General de Costes, Ports i Aeroports*

La Direcció General de Costes, Ports i Aeroports exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'infraestructures públiques portuàries i aeroportuàries, administració de costes, i planificació, gestió i explotació de ports i infraestructures portuàries de competència autonòmica.

*Article 122. Direcció General de Transports i Logística*

La Direcció General de Transports i Logística exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'infraestructures ferroviàries; planificació i logística del transport; planificació, coordinació i execució de l'oferta intermodal del transport en la Comunitat Valenciana; seguretat i ordenació del transport; gestió de la xarxa de transports i mobilitat metropolitana.

Secció quarta

Subsecretaria

*Article 123. Subsecretaria*

La Subsecretaria, davall la directa dependència de la persona titular del departament, exercirà les funcions establides en l'article 69 de la Llei del Consell, així com la tramitació dels procediments de responsabilitat patrimonial i l'exercici de la potestat disciplinària respecte del personal adscrit a la Conselleria de Medi Ambient, Infraestructures i Territori, excepte en el cas que la sanció proposada siga la de separació del servici.

TÍTOL IX

Conselleria d'Innovació, Indústria, Comerç i Turisme

CAPÍTOL I

Organització general de la Conselleria d'Innovació, Indústria, Comerç i Turisme

*Article 124 Competències de la persona titular de la Conselleria d'Innovació, Indústria, Comerç i Turisme*

1. La persona titular de la Conselleria d'Innovació, Indústria, Comerç i Turisme és l'òrgan jeràrquic superior del departament i exercix totes les atribucions conferides per la Llei del Consell en l'àmbit de les competències que establix l'article 10 del Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries, i les seues atribucions, i qualsevol altra que li atorgue l'ordenament jurídic en l'àmbit competencial mencionat.

2. La persona titular de la Conselleria d'Innovació, Indústria, Comerç i Turisme ostentarà la presidència de Turisme Comunitat Valenciana.

*Article 125. Organització de la Conselleria d'Innovació, Indústria, Comerç i Turisme*

1. La Conselleria d'Innovació, Indústria, Comerç i Turisme s'estructura en tres nivells, subjectes a la direcció superior de la persona titular de la Conselleria: nivell superior i nivell directiu, de conformitat amb el que disposa el present decret, i nivell administratiu.

2. El nivell administratiu de la Conselleria d'Innovació, Indústria, Comerç i Turisme està constituït per totes les unitats dependents directament dels òrgans superiors i del nivell directiu. Per mitjà d'una orde de la conselleria es desplegarà, de conformitat amb el que dispose el Reglament orgànic i funcional de la Conselleria d'Innovació, Indústria, Comerç i Turisme, el nivell administratiu, amb els informes previs favorables dels òrgans competents en matèria d'hisenda i de funció pública.

CAPÍTOL II

Òrgans superiors i directius de la Conselleria d'Innovació, Indústria, Comerç i Turisme

Secció primera

Estructura dels òrgans superiors i directius

*Article 126. Estructura dels òrgans superiors i directius*

Davall la direcció superior de la persona titular, la Conselleria d'Innovació, Indústria, Comerç i Turisme està integrada pels òrgans superiors i centres directius següents:

a) Secretaria Autonòmica d'Innovació

b) Secretaria Autonòmica d'Indústria, Comerç i Consum

c) Secretaria Autonòmica de Turisme

d) Subsecretaria

e) Direcció General d'Innovació

f) Direcció General d'Indústria

g) Direcció General de Comerç, Artesania i Consum

h) Direcció General d'Energia i Mines

i) Direcció General d'Emprenedoria i Internacionalització

j) Direcció General de Turisme

Secció segona

Secretaria Autonòmica d'Innovació

*Article 127. Secretaria Autonòmica d'Innovació*

1. La Secretaria Autonòmica d'Innovació exercix les funcions establides en l'article 68 de la Llei 5/1983, de 30 de desembre, del Consell, en matèria d'innovació tecnològica i desenrotllament de la capacitat innovadora del sistema productiu valencià; Sistema Valencià de la Innovació; coordinació en matèria d'innovació tecnològica dels instituts tecnològics de la Comunitat Valenciana.

2. De la Secretaria Autonòmica d'Innovació depén la Direcció General d'Innovació.

*Article 128. Direcció General d'Innovació*

La Direcció General d'Innovació exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de definició i seguiment de l'estratègia d'innovació de la Comunitat Valenciana; polítiques de suport al Sistema Valencià de la Innovació; parcs tecnològics; coordinació en matèria d'innovació tecnològica dels instituts tecnològics; instituts d'investigació i infraestructures d'investigació i transferència de ciència i tecnologia que no depenen de les universitats o de les conselleries de Sanitat, i d'Agricultura, Aigua, Ramaderia i Pesca; desenrotllament de la innovació tecnològica, i gestió i seguiment d'accions d'I+D+i previstes en programes i iniciatives de la Unió Europea.

Secció tercera

Secretaria Autonòmica d'Indústria, Comerç i Consum

*Article 129. Secretaria Autonòmica d'Indústria, Comerç i Consum i òrgans directius dependents*

1. La Secretaria Autonòmica d'Indústria, Comerç i Consum exercix les funcions establides en l'article 68 de la Llei 5/1983, de 30 de desembre, del Consell en matèria d'indústria, seguretat industrial, comerç interior i exterior, artesania i consum, i energia i mineria, i polítiques de suport transversal a l'emprenedoria i la internacionalització.

2. De la Secretaria Autonòmica d'Indústria, Comerç i Consum depenen els centres directius següents:

a) Direcció General d'Indústria.

b) Direcció General de Comerç, Artesania i Consum.

c) Direcció General d'Energia i Mines.

d) Direcció General d'Emprenedoria i Internacionalització.

*Article 130. Direcció General d'Indústria.*

La Direcció General d'Indústria exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'indústria i seguretat industrial.

*Article 131. Direcció General de Comerç, Artesania i Consum*

La Direcció General de Comerç, Artesania i Consum exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'ordenació territorial de l'activitat comercial a la Comunitat Valenciana, comerç interior, artesania i protecció i defensa de les persones consumidores i usuàries.

*Article 132. Direcció General d'Energia i Mines*

La Direcció General d'Energia i Mines exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en l'elaboració, la gestió i l'execució d'actuacions per al desenrotllament i el foment dels sectors energètic i miner.

*Article 133. Direcció General d'Emprenedoria i Internacionalització*

La Direcció General d'Emprenedoria i Internacionalització exercix les funcions establides en l'article 70 de la Llei 5/1983, de 30 de desembre, del Consell, així com les altres previstes en l'ordenament jurídic, en matèria d'estudi, avaluació i promoció de l'economia valenciana en l'àmbit de l'emprenedoria. Així mateix, establirà les directrius generals de la política creditícia en l'àmbit de les seues competències, promovent els instruments financers relacionats amb l'emprenedoria i la internacionalització, que a este efecte es constituïsquen en coordinació amb l'Institut Valencià de Finances, d'acord amb les previsions pressupostàries oportunes així com elaboració, gestió i execució d'actuacions per al desenrotllament i el foment del comerç exterior, captació d'inversions sostenibles, defensa de la internacionalització dels sectors empresarials de la Comunitat Valenciana i de la seua projecció i defensa en el mercat global.

Secció quarta

Secretaria Autonòmica de Turisme i òrgan directiu dependent

*Article 134. Secretaria Autonòmica de Turisme i òrgan directiu dependent*

1. La Secretaria Autonòmica de Turisme assumix les funcions de l'article 68 de la Llei 5/1983, en matèria de política turística, i control i supervisió de l'activitat i funcionament de Turisme Comunitat Valenciana.

2. De la Secretaria Autonòmica de Turisme depén la Direcció General de Turisme.

*Article 135. Direcció General de Turisme*

1. La Direcció General de Turisme exercirà les competències previstes en l'article 70 de la Llei del Consell, i les altres previstes en l'ordenament jurídic, en matèria de promoció i ordenació del turisme, així com les funcions de control, coordinació i supervisió de l'activitat i funcionament de Turisme Comunitat Valenciana, i les competències administratives en l'àmbit inspector i sancionador de l'activitat turística.

2. La persona titular de la Direcció General de Turisme serà el director o la directora de l'entitat Turisme Comunitat Valenciana.

Secció quinta

Subsecretaria

*Article 136. Subsecretaria*

La Subsecretaria, davall la directa dependència de la persona titular del departament, exercirà les funcions establides en l'article 69 de la Llei del Consell, la tramitació dels procediments de responsabilitat patrimonial, i l'exercici de la potestat disciplinària respecte del personal adscrit a la Conselleria d'Innovació, Indústria, Comerç i Turisme, excepte en el cas que la sanció proposada siga la de separació del servici.

DISPOSICIONS ADDICIONALS

*Primera. Referències a la Direcció General amb competències en matèria de seguretat i resposta a les emergències*

Totes les referències a la Direcció General amb competències en matèria de seguretat i resposta a les emergències, contingudes en la Llei 4/2017, de 3 de febrer, per la qual es crea l'Agència Valenciana de Seguretat i Resposta a les Emergències, en el Decret 122/2018, de 15 de setembre, del Consell, pel qual s'aprova el reglament orgànic i funcional de l'Agència Valenciana de Seguretat i Resposta a les Emergències, o en una altra normativa sobre esta matèria, s'han d'entendre realitzades a la Secretaria Autonòmica amb competències en matèria de seguretat i resposta a les emergències.

*Segona. Delegació de competències*

Les delegacions de competències atorgades pels diferents òrgans superiors i directius afectats per este decret continuaran vigents fins que siguen expressament revocades o novament atorgades.

Quan les delegacions de competències que mantenen els seus efectes en virtut de l'apartat anterior s'hagueren efectuat en favor d'òrgans suprimits, les referides delegacions s'entendran vigents en favor dels òrgans en l'àmbit d'actuació dels quals s'enquadre la corresponent competència.

DISPOSICIÓ TRANSITÒRIA

*Única. Règim transitori dels servicis comuns.*

Els servicis comuns de l'extinta Conselleria de Cultura i Esport continuaran prestant estos servicis als departaments del Consell als quals corresponguen estes àrees d'activitat, fins que s'establisca la distribució d'efectius.

DISPOSICIÓ DEROGATÒRIA

*Única. Derogació normativa*

1. Queda derogat el Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, i també els decrets de modificació de l'anterior següents:

- Decret 126/2023, de 4 d'agost, del Consell

- Decret 154/2023, de 19 de setembre, del Consell

- Decret 163/2023, de 29 de setembre, del Consell

- Decret 5/2024, de 9 de gener, del Consell

- Decret 8/2024, de 16 de gener, del Consell

- Decret 72/2024, de 28 de juny, del Consell.

2. Així mateix, es deroguen totes les disposicions d'un rang igual o inferior en allò que s'oposen al que establix este decret.

DISPOSICIÓ FINAL

*Única. Entrada en vigor*

El present decret entrarà en vigor el mateix dia de la seua aprovació.

València, 12 de juliol de 2024

Carlos Mazón Guixot

President de la Generalitat

--------------------

1   El títol es rectifica per la[**Correcció d’errades del Decret 81/2024**](https://dogv.gva.es/va/eli/es-vc/d/2024/07/12/81/corrigendum/69399266/dof/vci/html), publicada en el DOGV núm. 9908 de 05.08.2024.

2   L’article 74 es modifica per l’article únic del[**Decret 92/2024, de 2 d’agost, del Consell**](https://dogv.gva.es/va/eli/es-vc/d/2024/08/02/92/dof/vci/html), de modificació del Decret 81/2024, de 12 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat (DOGV núm. 9908 de 05.08.2024).

3   L’article 75 es modifica per l’article únic del[**Decret 92/2024, de 2 d’agost, del Consell**](https://dogv.gva.es/va/eli/es-vc/d/2024/08/02/92/dof/vci/html).

4   La lletra j de l’article 114 s’afig per l’article únic del[**Decret 92/2024, de 2 d’agost, del Consell**](https://dogv.gva.es/va/eli/es-vc/d/2024/08/02/92/dof/vci/html).

5   La lletra d de l’apartat 2 de l’article 115 s’afig per l’article únic del[**Decret 92/2024, de 2 d’agost, del Consell**](https://dogv.gva.es/va/eli/es-vc/d/2024/08/02/92/dof/vci/html).

6   L’article 117 es modifica per l’article únic del[**Decret 92/2024, de 2 d’agost, del Consell**](https://dogv.gva.es/va/eli/es-vc/d/2024/08/02/92/dof/vci/html).

7   L’article 117 bis s’afig per l’article únic del[**Decret 92/2024, de 2 d’agost, del Consell**](https://dogv.gva.es/va/eli/es-vc/d/2024/08/02/92/dof/vci/html).

8   L’apartat 1 de l’article 119 es modifica per l’article únic del[**Decret 92/2024, de 2 d’agost, del Consell**](https://dogv.gva.es/va/eli/es-vc/d/2024/08/02/92/dof/vci/html).

9   L’article 120 es modifica per l’article únic del[**Decret 92/2024, de 2 d’agost, del Consell**](https://dogv.gva.es/va/eli/es-vc/d/2024/08/02/92/dof/vci/html).


Còpia Permalink ELI